kardosdrur/scandi-wiki huggingface dataset:
Red Bay

Red Bay er et canadisk fiskerleje, der ligger i det sydøstligste Labrador i Newfoundland og Labrador-provinsen. Den lille by, der nu har 227 indbyggere, er kendt som et af de mest værdifulde undervandsarkæologiske fundsteder i Amerika. Mellem 1530 og begyndelsen af 1600-tallet var det et betydeligt baskisk hvalfangerområde. Adskillige hvalfangerfartøjer, både store galeoner og små chalupaer, sank her, og opdagelsen af disse førte til, at Red Bay i 2013 blev udpeget som et UNESCO-verdensarvsområde.

Geografi 
Red Bay er en naturlig havn i den bugt, fiskerlejet er opkaldt efter, hvor navnet i øvrigt skyldes de røde granitklipper i området. Ved indsejlingen til bugten ligger to øer, Penney Island og den noget større Saddle Island, som baskerne brugte som udgangspunkt for deres togter.

Historie 
Mellem 1530 og begyndelsen af 1600-tallet var Red Bay, dengang kendt som "Balea Baya" ("Hvalbugten"), centrum for baskiske hvaloperationer. 15 fartøjer og 600 søfolk fra det sydlige Frankrig og det nordlige Spanien drog hver sæson til den fjerntliggende udpost i Belle Isle-strædet i forsøget på at fange nordkapere og grønlandshvaler, der levede i dette område, ifølge Memorial University of Newfoundland.

I 1565 sank en galeon, muligvis San Juan, under en storm i farvandet ud for Red Bay, tæt på Saddle Island. Skibet blev opdaget i 1978. Der er også fundet andre, mindre fartøjer, som chalupaer på stedet, og i 2004 fandt man yderligere en galeon.

På Saddle Island findes en kirkegård, hvor der er fundet skeletdele af 140 hvalfangere. Mange af dem formodes at være druknet eller døde på anden måde som følge af naturens luner.

Opgivelsen af hvalfangsten havde flere årsager, herunder nedgang i bestanden og behov for flest mulige fartøjer til den spanske armada. I dag findes et besøgscenter, der illustrerer denne del af historien.

Under anden verdenskrig blev bugten anvendt som fortøjningssted for allierede fartøjer, der nød godt af stedets naturlige beskyttelse.

Red Bay blev udnævnt til nationalt historisk mindesmærke i 1979, inden det i 2013 kom på UNESCO's Verdensarvsliste.

Referencer

Eksterne henvisninger 

 Officielt websted
 Red Bay, UNESCO World Heritage Site

Verdensarvsområder i Canada
Newfoundland og Labrador
Christian Pulisic

Christian Mate Pulisic (født 18. september 1998 i Hershey, Pennsylvania, USA) er en amerikansk fodboldspiller, der spiller for den italienske Serie A-klub AC Milan og for det amerikanske fodboldlandshold.

Klubkarriere 
Borussia Dortmund

I 2015 skiftede Pulisic til Borussia Dortmund fra USA som 16-årig.

Chelsea

I 2019 skiftede Pulisic til Chelsea.

AC Milan

I juli 2023 skiftede Pulisic til Serie A-klubben AC Milan.

Referencer

Eksterne henvisninger 

 

Personer fra Pennsylvania
Fodboldspillere fra USA
Fodboldlandsholdsspillere fra USA
Fodboldspillere fra Borussia Dortmund
Fodboldspillere fra Chelsea F.C.
Deltagere ved verdensmesterskabet i fodbold 2022
Folkeafstemningen om republik i Australien

Folkeafstemningen om republik i Australien fandt sted lørdag den 6. november 1999. I afstemningen, der blev udskrevet 12. august samme år, blev australierne spurgt, om de ønskede at erstatte den britiske monark (Elizabeth II) som statsoverhoved for Australien med en præsident. Forslaget endte med at blive stemt ned med 54,22% af stemmerne (5.307.181 stemmer) mod 44,87% af stemmerne (4.391.587 stemmer). Der var stemmepligt i forbindelse med afstemningen.

Præsidenten skulle i givet fald vælges af den australske premierminister, der dog ville skulle have støtte fra et flertal på 2/3 i parlamentet. Den senere premierminister, Malcolm Turnbull (der lige var blevet valgt om leder af det daværende opposisionsparti, Det Liberale Parti), der stod bag afstemningen, foreslog dog i 2008, at man ventede med en ny afstemning til efter Elizabeth II's død eftersom tronfølgeren, Charles var upopulær i Australien.

Målinger 
Op til afstemningen viste en måling, at 33% ville stemme "ja", mens 41% ville stemme "nej". 26% var fortsat i tvivl. Andre målinger viste, at opbakningen til en republik var faldet fra 49% til 41% på en måned, mens en anden måling viste et fald fra 43% til 33% - også på en måned. I flere år havde målinger ellers vist, at der var 2/3 opbakning i befolkningen til, at monarkiet skulle erstattes med en republik, men det, der blev tilbudt, var, som ovenfor nævnt, en præsident, der skulle vælges af premierministeren, men folket ønskede en folkevalgt præsident. Dette førte til, at også republikanere ville stemme imod. Det vurderedes, at 15% af den australske befolkning var tilhængere af kongehuset.

I 2014 viste en måling, citeret i avisen Sydney Morning Herald, at 39,4% støtter, at Australien skal være en republik, 41,6 er imod, mens 19% er i tvivl. Dette er den laveste opbakning i tyve år.

Fremtiden 
Efter afstemningen var der igen flertal for republik, men fortsat uenighed om, hvorvidt denne skulle vælges af premierministeren eller af folket. Efterfølgende er støtten til kongehuset dog steget igen. Pr. 2016 havde syv ud af otte ledere af de australske delstater og territorier støttet en erklæring om, at Australien burde have et australsk statsoverhoved (altså en præsident). Kun lederen af Western Australia havde ikke skrevet under på dokumentet, der derudover havde opbakning fra premierminister Malcolm Turnbull og opposisionslederen Bill Shorten.

Referencer 

Australiens politik
Folkeafstemninger i Australien
Folkeafstemninger om forfatninger
Republik i Australien
Folkeafstemninger i 1999
Valøy Station

Valøy Station (Valøy stasjon) var en jernbanestation på Nordlandsbanen, der lå i Steinkjer kommune i Norge. Den lå på sydsiden af indsøen Snåsavatnet, knap 30 km nordøst for byområdet Steinkjer.

Stationen blev oprettet som holdeplads 30. oktober 1926, da banen blev forlænget fra Sunnan til Snåsa. Halvandet år efter, 15. maj 1928, blev den opgraderet til station. Den blev nedgraderet til trinbræt 1. juni 1984. Betjeningen med persontog ophørte 29. maj 1988, og 28. maj 1989 blev stationen nedlagt.

Tegningerne til stationsbygningen blev udført af Eivind Gleditsch ved NSB Arkitektkontor i 1919. Bygningen blev opført i 1923 i træ i laftekonstruktion. Den er i to etager, der oprindeligt var indrettet med ekspedition og ventesal i stueetagen og tjenestebolig for stationsforstanderen på første sal. I en enetages tilbygning var der pakhus. Bygningen er nu solgt fra.

Litteratur

Eksterne henvisninger 

Stationer på Nordlandsbanen
Nedlagte jernbanestationer i Norge
Jernbanestationer i Trøndelag
Etableret i 1926
Ophørt i 1989
Dalselv Station

Dalselv Station (Dalselv stasjon) var en jernbanestation på Nordlandsbanen, der lå i Rana kommune i Norge. Den lå ca. 10 km sydvest for Mo i Rana.

Stationen åbnede 20. marts 1942, da banen blev forlænget fra Bjerka til Mo i Rana. Den blev nedgraderet til trinbræt 1. maj 1958. Betjeningen med persontog ophørte 1. januar 1989, og 28. maj 1989 blev stationen nedlagt.

Stationsbygningen blev opført i 1943-1944 efter tegninger af NSB Arkitektkontor. Den blev revet ned i 1974. I 1943 blev der desuden opført en toetages banevogterbolig i træ i laftekonstruktion med to tjenesteboliger.

Litteratur

Eksterne henvisninger 

Stationer på Nordlandsbanen
Nedlagte jernbanestationer i Norge
Jernbanestationer i Nordland
Etableret i 1942
Ophørt i 1989
Fleskhus Station

Fleskhus Station (Fleskhus stoppested) var en jernbanestation på Nordlandsbanen, der lå i Verdal kommune i Norge.

Stationen blev oprettet som holdeplads 10. april 1913. Den blev nedgraderet til trinbræt 1. juni 1958. Betjeningen med persontog blev indstillet 23. maj 1993, og 1. september 1993 blev stationen nedlagt. Små to år efter, 28. maj 1995, blev den imidlertid genoprettet som trinbræt. Betjeningen med persontog blev indstillet igen 11. juni 2000, og 12. december 2010 blev stationen nedlagt for anden gang.

Stationsbygningen blev opført i 1916 efter tegninger af NSB Arkitektkontor. Den blev revet ned i 1960. Fra 1914 til 1959 havde savværket Trones bruk sidespor fra stationen.

Litteratur

Eksterne henvisninger 

Stationer på Nordlandsbanen
Nedlagte jernbanestationer i Norge
Jernbanestationer i Trøndelag
Etableret i 1913
Ophørt i 2010
Byafossen Station

Byafossen Station (Byafossen stoppested) var en jernbanestation på Nordlandsbanen, der lå i Steinkjer kommune i Norge.

Stationen åbnede som holdeplads 15. november 1905, da banen blev forlænget fra Verdal til Sunnan. Den blev nedgraderet til trinbræt 25. november 1958. Betjeningen med persontog ophørte 1. juni 1986, og 31. maj 1987 blev stationen nedlagt.

Stationsbygningen blev opført til åbningen i 1905 efter tegninger af Paul Armin Due. Den blev revet ned i 1971.

Litteratur

Eksterne henvisninger 

Stationer på Nordlandsbanen
Nedlagte jernbanestationer i Norge
Jernbanestationer i Trøndelag
Etableret i 1905
Ophørt i 1987
Rasmus Elk Olsen

Rasmus “Elk” Olsen er en dansk sangskriver, producer.

Uddannelse og ansættelse 
Rasmus Olsen blev i 2001 uddannet som lærer med speciale i musik og billedkunst ved lærerseminariet Blaagaard/KDAS. I 2005 tog han bachelor i kunsthistorik ved KUA. Har undervist i sangskrivning på Rytmisk Musikkonservatorium i København på en workshop i tre måneder i 2013.

Musik 
Rasmus har skrevet, sunget og spillet i flere år både alene og sammen med andre ligesom han har været producer for egne produktioner og for andre. 

I 00'erne havde Rasmus kontrakt ved Sweet Silence som producer og sangskriver med sit projekt Naut.

I 2011 var han sangskriver på "Truth About Men" og blev sammen med Sandheden Band Robert-nomineret for bedste originalsang: "Like A Leaf" til filmen Sandheden om mænd af Nikolaj Arcel. 

I 2012 udgav han sit debut soloalbum "Whitney Is dead", ved A:larm, som fik 5 stjerner i Gaffa.

Rasmus dannede i 2013 bandet Worn Out Sun sammen med sangeren og skuespillerinden Emma Sehested Høeg, og filmkomponisten Jonas Struck og de udgav sammen et album i 2014.

I september 2015 var han producer for vennen Madsons (Frederik Schultz Madsen) fem numre på debut-EP’en Rocket For Your Skyline, som blev optaget i Olsens private stue, og udgivet på Sony/Columbia. I 2020 var han producer for Mob Wars' fulde debut-album "Situvidual".

Af internationale sammenhænge, hvor hans sangskrivning og stemme høres, kan nævnes filmen The Wolfpack og Warner Bros.-serien One Tree Hill.

Blandt kunstnere herhjemme som har brugt, eller sunget sange, der er skrevet af Rasmus Olsen alene eller sammen med Peder Pedersen og Asger Baden i fællesskab, findes Oh Land, Jacob Bellens, Coco O., Claus Hempler, Mikael Simpson, Emma Sehested Høeg og Jonas Struck.

Diskografi 
 Naut: In My Sofa: Sweet Silence Records/MBO, 2004 (producer og sangskriver)
 Naut: Traffic Island: Sweet Silence Records/MBO, 2005 (producer og sangskriver)
 The Crocket Spoke ”The One You Left Behind”, Lizard Shakedown, 2008 (medvirkende sangskriver)
 Peder: Dirt And Gold: Fake Diamond Records, 2010 (medvirkende sangskriver)
 Truth About Men: Soundtrack: Zentropa, 2011 (sangskriver)
 New New York York: Same Shit On The Radio: Fake Diamond Records, 2012 (producer og bandmedlem)
 Rasmus Elk Olsen: Whitney Is Dead: Lizard Shakedown/A:larm, 2012 (soloalbum: producer og sangskriver)
 Peder: Ghost Of A Smile: Lizard Shakedown, 2013 (medvirkende sangskriver)
 Worn Out Sun: Sound By Struck, 2014 (bandmedlem)
 Madson: Rocket For Your Skyline: Sony/Columbia, 2016 (producer og medvirkende sangskriver)
 Peder: Come With Me: Lizard Shakedown Records, 2016 (medvirkende sangskriver)
 Mobwar: Overthinking: Danish Music and Entertainment, 2017 (producer)
 Madson: Visions Of Magnolia Sky, Rocket Interprise Recordings, 2019  (producer og medvirkende sangskriver)
 Mobwar: Situvidual: Danish Music and Entertainment, 2020 (producer)

Musikvideoer 
 Worn Out Sun, "Another World".
 Peder Pedersen, “Ghost Of A Smile”
 Peder Pedersen, "Daylight"

Referencer

Eksterne henvisninger 

 Rettigheds-info på titler som er relevante for denne artikel 
 

Sangskrivere fra Danmark
Musikproducere fra Danmark
Casimir-effekten

Casimir-effekten og Casimir-Polder-kraften er en fysisk kraft, som opstår fra kvantefelteffekter. Det almindeligste eksempel er med to uladede metalplader, som placeres nogle mikrometer fra hinanden i vakuum. Ifølge klassisk elektrodynamik skulle der ikke være noget felt mellem pladerne, og dermed ingen kraft.
Ifølge kvanteelektrodynamik derimod, kommer pladerne til at påvirke mængden af virtuelle fotoner i feltet mellem pladerne, hvilket giver ophav til en nettokraft,
som kan enten attraktiv eller repulsiv afhængig af pladernes form og placering.

Kraften kan måles, og er et slående eksempel på en ren kvanteeffekt uden fortilfælde i klassisk fysik.
Dette var dog ikke Casimirs oprindelige hensigt, og der findes flere måder at tolke fænomenet.

Casimir-effekten forudsagdes teoretisk af de hollandske fysikere Hendrik B. G. Casimir og
Dirk Polder 1948, som også foreslog en måde at måle den eksperimentelt. Eksperimentet i sin klassiske form bekræftede den forudsagte effekt indenfor 15% af Casimirs beregning.

Eftersom kraftens styrke hurtigt aftager med afstanden, er den kun målbar når afstanden er ekstrem lille, men kan helt dominere vekselvirkningen mellem pladerne på afstande under en mikrometer. På 10 nanometers afstand kan kraften nå op til 100.000 Newton per kvadratmeter.

Kilder/referencer

Yderligere læsning

Grundniveau 
 Casimir effect description from University of California, Riverside's version of the Usenet physics FAQ.
 A. Lambrecht, The Casimir effect: a force from nothing , Physics World, September 2002.
 Casimir effect on Astronomy Picture of the Day
 Physicists have 'solved' mystery of levitation Telegraph interviews Prof. Ulf Leonhardt and Dr Thomas Philbin

Videnskabelige artikler og bøger 
 H. B. G. Casimir, and D. Polder, "The Influence of Retardation on the London-van der Waals Forces" , Phys. Rev. 73, 360-372 (1948).
 H. B. G. Casimir, "On the attraction between two perfectly conducting plates" Proc. Kon. Nederland. Akad. Wetensch. B51, 793 (1948)
 S. K. Lamoreaux, "Demonstration of the Casimir Force in the 0.6 to 6 µm Range", Phys. Rev. Lett. 78, 5–8 (1997)
 M. Bordag, U. Mohideen, V.M. Mostepanenko, "New Developments in the Casimir Effect", Phys. Rep. 353, 1–205 (2001), arXiv. (200+ page review paper.)
 Kimball A.Milton: "The Casimir effect", World Scientific, Singapore 2001,
 G. Bressi, G. Carugno, R. Onofrio, G. Ruoso, "Measurement of the Casimir force between Parallel Metallic Surfaces", Phys. Rev. Lett.  88 041804 (2002)
 O. Kenneth, I. Klich, A. Mann and M. Revzen, Repulsive Casimir forces, Department of Physics, Technion - Israel Institute of Technology, Haifa, February 2002
 J. D. Barrow, "Much ado about nothing ", (2005) Lecture at Gresham College. (Includes discussion of French naval analogy.)
  (Also includes discussion of French naval analogy.)
 Jonathan P. Dowling, "The Mathematics of the Casimir Effect", Math. Mag. 62, 324-331 (1989).

Eksterne henvisninger 
 Casimir effect article search on arxiv.org
 G. Lang, The Casimir Force web site, 2002
 J. Babb, bibliography on the Casimir Effect web site, 2009

Kvantemekanik
Michael Hollick

Michael Andrew Hollick (født den 5. august 1973 i Brooklyn, New York) er en amerikansk skuespiller. Han er mest kendt for at lægge stemme til Niko Bellic i computerspillet Grand Theft Auto IV.

Han bor nu i Las Vegas. Hollick er gift med skuespillerinden Angela Tsai og har 2 børn.

Eksterne henvisninger 
 

Skuespillere fra New York
Stemmeskuespillere fra USA
Nationalt Center For Autoimmune Sygdomme

Nationalt Center for Autoimmune Sygdomme (NCAS) er et center på Aarhus Universitetshospital, der opbygges i samarbejde med foreningsnetværket De Autoimmune og FAIM (Foreningen For Autoimmune Sygdomme). Der er afsat 18 millioner kroner over fire år på Finansloven, til centeret.

FAIM (Foreningen For Autoimmune Sygdomme) og netværksorganisationen De Autoimmune, vil sammen modtage en bevilling på i alt 18 mio. kr., så der kan blive skabt et Nationalt Center for Autoimmune Sygdomme (NCFAS).
4,5 mio. kr. bliver uddelt hvert år, i perioden 2018 - 2021.

1 ud af 5 danskere har mindst én autoimmun sygdom. Gruppen af autoimmune sygdomme dækker over MANGE forskellige sygdomme, som i dag behandles af hvert sit speciale i sundhedsvæsenet. Det betyder at patienter med autoimmune sygdomme går længe med symptomer på følgesygdomme, før de kommer i behandling. Det giver unødvendigt lange og komplicerede behandlingsforløb, som går ud over patienternes livskvalitet og deres arbejdsevne. Patienterne bliver tabt mellem to stole, fordi viden og kompetencer på det autoimmune område er spredt.

Et Nationalt Center for Autoimmune Sygdomme kan bidrage til, at sundhedsvæsenets behandling af patienter med autoimmune sygdomme, bliver mere sammenhængende og effektiv.

Der vil aft den aktuelle kapacitet blive taget udgangspunkt i behandling af mennesker med psoriasis, hidrosadenit, crohns samt rygsøjlegigt.

Kilder og henvisninger 

Autoimmune sygdomme
Andreas Søndergaard

Andreas Søndergaard (født 17. januar 2001) er en dansk målmand, der spiller i Wolverhampton Wanderers F.C.. Han har tidligere spillet for flere af de danske ungdomslandshold. 

Andreas Søndergaard begyndte sin karriere som ungdomsspiller i OB og blev derfra solgt til den engelske klbu Wolverhampton, hvorfra han blev lånt ud til danske Randers FC i efterårssæsonen 2021, hvor han flere gange blev udtaget til førsteholdstruppen og fik en enkelt kamp; en pokalkamp mod Middelfart. 

Efter efterårssæsonen udløb lejemålet, og Søndergaard belv herefter udlejet til engelske Hereford FC i forårssæsonen 2022.

Eksterne henvisninger 
 

Fodboldspillere fra Danmark
Fodboldspillere fra Wolverhampton Wanderers F.C.
Vorbasse-Hejnsvig Sparekasse

Vorbasse-Hejnsvig Sparekasse var en sparekasse, som blev stiftet i 1873. I 2015 blev den fusioneret med Sparekassen Kronjylland.

Ved fusionen havde Vorbasse-Hejnsvig Sparekasse afdelinger i Vorbasse, Hejnsvig, Billum, Billund og Alslev. Der var ca. 10.000 kunder, ca. 3.500 garanter og ca. 43 medarbejdere, udlån på 634 millioner kroner og indlån på 790 millioner kroner.

Efter nogle svære år leverede Vorbasse-Hejnsvig Sparekasse ved halvåret et pænt regnskab, der viser, at de seneste års målrettede arbejde har givet resultater. Årene har dog også vist, at det i dag er vanskeligt at drive et mindre pengeinstitut med kun fem afdelinger. Derfor ønsker bestyrelsen og ledelsen at sikre den lokale sparekasse ved at blive en del af Sparekassen Kronjylland.

Referencer 

Tidligere banker i Danmark
Danske virksomheder etableret i 1873
EHF Cup 2018-19 (kvinder)

EHF Cup 2018-19 er den 38. udgave af EHF Cup for kvinder, som er en turnering for de næstbedste håndboldklubber i Europa for kvinder og arrangeres af European Handball Federation.

Siófok KC fra Ungarn, vandt samlet 47-42 i to kampe over danske Team Esbjerg.

Noter 

2018-19
25 (album)

25 er det tredje studiealbum fra den britiske sangerinde Adele. Det blev udgivet den 20. november 2015 via XL Recordings og Columbia Records. Det var næsten fem år efter meget succesfulde 21 (2011), og titel reflekterer over hendes liv i en alder af 25 år. Teksten omhandler temaer om Adeles "længsel efter hendes gamle jeg, hendes nostalgi", og "melankoli over tidens gang" ifølge et interview med sangeren i Rolling Stone, samt temaer om moderskab og fortrydelse. I kontrast til Adeles tidligere arbejde blev produktionen af 25 indkorporeret med elektronisk elementer og kreative rytmiske mønstre med elementer fra 1980'erne moderne R&B og orgeler. Ligesom 21 arbejdede Adele sammen med producer og sangskriver Paul Epworth og Ryan Tedder, samt et nyt samarbejde med Max Martin og Shellback, Greg Kurstin, Danger Mouse, the Smeezingtons, Samuel Dixon og Tobias Jesso Jr.

Ved udgivelsen af albummet modtog de positive anmeldelse, der roste Adeles vokale præstation og albummet produktion. Det var en massiv kommerciel succes og debuterede som nummer et i 32 lande og slog rekorden for flest solgte eksemplarer i den første uge i adskillige lande, heriblandt torbritanien og USA. I USA solgte albummet over 3,38 eksemplarer i den første uge, hvilket gjorde albummet til det mest sælgende i en enkelt uge siden Nielsen SoundScan begyndte at registrere pladesalg i 1991. 25 endte med at blive det bedst sælgende album i 2015 med 17,4 mio. eksemplarer, og de thar siden solgt mere end 22 mio. eksemplarer på verdensplan, hvilket gør det til et af verdens bedst sælgende albums. Efter 21 blev det certificeret diamant af Recording Industry Association of America (RIAA), som gives for salg over 10 mio. eksemplarer i USA, hvilket gør Adele til den eneste kunster i 2010'erne, der har denne certifikation på to albums.

Globalt var 25 det bedst sælgende album i både 2015 go 2016, og mange journalister krediterede denne udgivelse til at have påvirket musikindustrien idet det fik skabt fornyet interesse for at købe fysiske albums frem for at downloade eller streame. Ligesom 21 blev det også krediteret for at redde de faldende salg i både Storbritannien og USAs musikindustri. 25 modtog BRIT Award for British Album of the Year, mens førstesinglen "Hello" vandt prisen British Single of the Year. Ved Grammy Award i 2017 vandt albummet prisen for årets album og bedste popalbum; "Hello" vandt også grammier for årets indspilning, årets sang og pop solopræstation.

Spor

Hitlister

Ugentlige hitlister

Månedlige hitlister

All-time hitlister

Års hitlister

Referencer 

Album fra 2015
Adele-album
Tertnes HE

Tertnes HE eller Tertnes Håndball Elite er en norsk håndboldklub, hjemmehørende i Bergen. Klubben hører inden under Tertnes Idrettslag.

Historie 
I den norske eliteserien har klubben to gange vundet ligasølv, i sæsonerne 1998/1999 og 2003/2004. Derudover har de vundet ligabronze tre gange og pokalsølv i 2001/2002 og siden 1998 har klubben deltaget flere gange i de europæiske klubturneringer i håndbold, og i 2000 kom de helt til finalen som de tabte 42-41 til spanske Mislata. Den gang var Gunnar Pettersen træner for klubben.

Resultater

Elitserien
Eliteserien
 Sølv: 1998/99, 2003/04, 2008/09
 Bronze: 2001/02, 2004/05, 2005/06, 2010/11, 2012/13, 2013/14, 2014/15, 2018/19
NM Cup
 Sølv: 2001/02, 2016

Europa
EHF Cup
 Sølv: 1999/00

Spillertruppen 2018-19  

Målvogtere
 12  Marie Davidsen
 16  Josefine Lien
Fløjspillere
RW
 2  Bodil Sørheim
 14  Tina Abdulla
LW 
 5  Julie Lygren
  Rikke Øyerhamn
Stregspillere
 7  Vilde Johansen
  Katarina Viktoria Bjørnskau Berens

Bagspillere
 8  Mina Mjærum
 9  Madeleine Hilby
 11  Kjerstin Boge Solås 
 15  Thea Stankiewicz
 19  Karoline Fantoft
  Hermine Motzfeldt Auberg
  Kristin Nørstebø

Transfers 2019-20 

Tilgange
  Henrikke Hauge Kjølholdt (RW) (Hentet i  Fyllingen Håndball) 
  Linn Gossé (LW) (Hentet i  TIF Viking) 
  Eva Erdal Moen (LB) (Hentet i  IL Gneist)  
  Birgitte Karlsen Hagen (CB) (Comeback) 

Afgange
  Vilde Johansen (P) (Skifter til  Herning-Ikast Håndbold) 
  Kjerstin Boge Solås (LB) (Skifter til  Siófok KC)
  Marie Davidsen (GK) (Skifter til  Thüringer HC)

Ledere 
 Cheftræner: Tore Johannessen
 Assistenttræner: Jarle Alver
 Målvogtertræner: Jan Stankiewicz
 Fysioterapeut: Tore Jan Skulstad Eland

Notable former national team players
  Cecilie Leganger
  Kjersti Grini
  Janne Kolling
  Iris Morhammer
  Terese Pedersen
  Mette Davidsen
  Marianne Rokne
  Mia Hundvin
  Anne Petersen Waage
  Linn Gossé
  Stine Skogrand
  Sakura Hauge

Eksterne henvisninger 

Etableret i 1953
Håndboldklubber fra Norge
Sport i Norge
Fredrikstad BK

Fredrikstad BK eller Fredrikstad Bållklubb er en norsk håndboldklub, hjemmehørende i Fredrikstad.

Spillertruppen 2018-19 

Målvogter
 12  Ida Drønen
 16  Jenny Caroline Sandgren
Fløjspillere
LW
 14  Hedda Lande Thulin
RW
 3  Kine Marie Christiansen
 7  Nora Lande Thulin
 19  Malin Fried Hansen
Stregspillere
 17  Maja Muri
 20  Louise Karlsson

Bagspillere
 2  Marte Abrahamsen
 4  Thale Rushfeldt Deila
 5  Celina Pedersen
 6  Martine Moen
 8  Dorthe Groa
 9  Ida Marie Kallhovd
 10  Frida Kjuus Christiansen
 11  Tea Elise Malmstrøm
 15  Karoline Elise Syversen
 18  Julie Hulleberg
 26  Andrea Rønning

Transfers 2018-19 

Tilgange

Afgange

Ledere 
 Cheftræner: Christer Karlsson
 Asistenttræner: Anders Lund

Eksterne henvisninger 

Etableret i 2001
Håndboldklubber fra Norge
Sport i Norge